ნატალი პორტმანი

ნატალი პორტმანი (, დაბადებაშ ჯოხო ნატალი ჰერშლაგი; დ. 9 მანგი, 1981) — ამერიკალი ებრაელი არტისტი.

ბიოგრაფია
ნატალი პორტმანქ დებადჷიერუსალიმს, ისრაელი. მუამუში, ავნერ ჰერშლაგი ებრაელი ექიმი რე, დიამუში, ამერიკალი შელი სტივენსი ასე თიშ აგენტო მუშენს. დიამუშიშ განშე თიში ჯვეშეფი რდესჷ ებრაელი ემიგრანტეფი ავსტრიაშე დო რუსეთიშე, მუმაშ განშე ემიგრანტეფი პოლონეთიშე დო რუმინეთიშე. მუმაშ განშე ნატალიშ ბაბუ, მიში მასქერეფქჷთ ოსვენციმიშ ოკონცენტრაციე ბანაკის ღურეს, რდჷ პროფესორი ეკონომიკურ კათედრას ისრაელს დო თიში რუმინალი დიდი ბები მაჟირა მოსოფელიშ ლჷმაშ ბორჯის დიდი ბრიტანეთიშო მამუ თხობელი რდჷ.

თიში დებიუტიქ იჸუ 1994 წანას ფრანგულ ფილმ „ლეონს“, სოდეთ არტისტი ასახიერენს ომბოლ ბაღანას. 1990–იან წანეფს თის თიათ ხვად თარი როლეფი თიჯგჷრა ფილმეფს, მუჭომით რე „სქვამი ძღაბეფი“ დო „ირდიხას, მარა თაქ ვარ“. უკული ასრულ პადმე ამიდალაშ როლი „მურიცხული ლჷმეფიშ“ ახალ ტრილოგიას.  1999 წანას თიქ აბარ ჰარვარდიშ უნივერსიტეტიშ ფსიქოლოგიაშ ფაკულტეტის. 2003 წანას თიქ მიღჷ ბაკალავრიშ ხარისხი.

2001 წანას პორტმანქ აკათ ნიუ-იორკიშ ოკათე თეატრიშ სპექტაკლის „თოლია“ მერილ სტრიპწკჷმა, კევინ კლაინწკჷმა დო ფილიპ სეიმორ ჰოფმანწკჷმა ართო. 2005 წანას თინა ნომინირაფილი რდჷ  ოსკარს დო გიმორძგუ ორქოშ გლობუსი ფილმის „სიხოლა“ გასახიერებულ მაჟირახარისხამ როლიშო. თიქ გინიხოკჷ დუდი დო იგურუ ბრიტანული აქცენტით რაგადი ფილმიშო „V შინერს ვენდეტას“ (2006), მუშოთ თიქ დეინალუ  Constellation Award for Best Female Performance დო  Saturn Award for Best Actress. თიქ ილაჸაფჷ ისტორიულ დრამეფს „გოიაშ გეძირაფეფი“ (2006) დო „ხოლო ართი ბოლეინიშ გვარიშე“ (2008). 2008 წანაშ მესის თიქ იჸუ კანიშ კინოფესტივალიშ ჟიურიშ არძაშე ახალ მაკათურქ წკარით 61-ა დოჯილდაფას. პორტმანიშ ორეჟისორე დებიუტიქ, „ივი“, გონწყჷ ვენეციაშ კინოფესტივალიშ 65-ა დოჯილდაფაშ კუნტამეტრაჟიანი ფილმეფიშ კონკურსი.

 ფილმოგრაფია 

 თეატრი 

 წანა სპექტაკლი როლი შანეფი 1994 უშუბრალებუ!! 1997 ანა ფრანკიშ დღალური ანა ფრანკი 2001 მათირია

 რესურსეფი ინტერნეტის 



 სქოლიო 

კატეგორია:ოსკარიშ მაღვენჯი კინოარტისტეფი
კატეგორია:დუნაბადი 1981
კატეგორია:ამერიკალი არტისტეფი
კატეგორია:ამერიკალი ებრაელეფი